Disney Channel

Το Disney Channel είναι αμερικάνικο συνδρομητικό τηλεοπτικό δίκτυο, που λειτουργεί ως η ναυαρχίδα της Disney Branded Television, μονάδας της Disney Entertainment, τμήματος της The Walt Disney Company.

Ξεκίνησε στις 18 Απριλίου 1983 με την ονομασία The Disney Channel ως premium καλωδιακό κανάλι απευθυνόμενο σε παιδιά, έφηβους και οικογένεια. Το πρόγραμμά του περιλαμβάνει παιδικές σειρές και ταινίες παραγωγής της Disney.

Ιστορία
Ήδη από την άνοιξη του 1977, η εταιρεία ξεκίνησε να σκέφτεται την δημιουργία δικού της καναλιού, εξοπλισμένο με προγράμματα και ταινίες από την Walt Disney Productions. Ωστόσο, δεδομένου ότι η εστίαση της εταιρείας ήταν στο Epcot Center του Disney World Resort, ο τότε πρόεδρος της Disney, Card Walker απέρριψε την ιδέα.

Τον Νοέμβριο του 1981, ξεκίνησαν τη δεύτερη προσπάθεια, με τη σύσταση κοινοπραξίας με την Group W. Αυτό δεν συνέβη, ωστόσο, καθώς η συνεργασία έληξε ξανά τον Σεπτέμβριο του 1982 λόγω διαφωνιών σχετικά με τις οικονομικές δεσμεύσεις που απαιτούσαν από την επιχείρηση να πληρώσει το 50% του κόστους εκκίνησης. Ως αποτέλεσμα, η διαχείριση του σταθμού γινόταν για άλλη μια φορά αποκλειστικά από την Walt Disney Productions και τον πρόεδρο του πρώτου σταθμού Άλαν Βάγκνερ. Το κανάλι ανακοινώθηκε επίσημα στις αρχές του 1983.

Το Disney Channel κυκλοφόρησε σε εθνικό επίπεδο ως συνδρομητικό κανάλι στις 18 Απριλίου 1983 με το όνομα The Disney Channel. Το κανάλι - το οποίο αρχικά περιελάμβανε πρόγραμμα 16 ωρών την ημέρα από τις 7:00 π.μ. μέχρι 11:00 μ.μ. Ανατολική Ζώνη Ώρας – έγινε διαθέσιμο σε παρόχους καλωδιακής τηλεόρασης και στις 50 πολιτείες των Η.Π.Α. έως τον Σεπτέμβριο του 1983, ενώ συγκέντρωσε παραπάνω από 611.000 συνδρομητές μέχρι τον Δεκέμβριο του ίδιου έτους. Τον Οκτώβριο του 1983, το κανάλι έκανε ντεμπούτο την πρώτη του ταινία προορισμένη για την τηλεόραση, Tiger Town, για την οποία κέρδισε το κανάλι ένα βραβείο CableACE. Το κανάλι, με το πρόγραμμα του, άγγιζε τους 1,75 εκατομμύρια συνδρομητές μέχρι τον Ιανουάριο του 1985.

Στις 6 Απριλίου 1997, το κανάλι μετονομάστηκε επίσημα σε Disney Channel, αν και περιστασιακά κυκλοφορούσε ως "Disney" από το 1997 έως το 2002.

Καθ' όλη τη διάρκεια του 2020, το Disney Channel έχασε το 33% των τηλεθεατών λόγω της επιτυχίας του Disney+, με αποτέλεσμα να κλείσουν διάφορα κανάλια σε όλο τον κόσμο εκτός των ΗΠΑ.

Το Disney Channel στην Ελλάδα
Στην Ελλάδα, το Disney Channel ξεκίνησε να μεταδίδεται από τις 8 Νοεμβρίου 2009 μέσω της NOVA (θέση 504) και από τις 3 Φεβρουαρίου 2010 μέσω της COSMOTE TV (θέση 501). Το πρόγραμμά του περιλαμβάνει ζώνη αφιερωμένη στα παιδιά προσχολικής ηλικίας με κινούμενα σχέδια καθώς και προγράμματα για νεανικό κοινό με σειρές και ταινίες εκ των οποίων οι περισσότερες είχαν προβληθεί και από την ΕΡΤ. Το κανάλι εκπέμπει μεταγλωττισμένο στα Ελληνικά από τις 6:00 μέχρι τις 3:00.

Μέχρι το 2013 οι επίσημοι εκφωνητές του καναλιού ήταν οι Σοφία Τσάκα και Τηλέμαχος Κρεβάικας καθώς οι προηγούμενοι εκφωνητές του καναλιού ήταν η Αφροδίτη Αντωνάκη, ο Χρήστος Θάνος, Αλέξανδρος Μολφέσης, η Γεωργία Ιωαννίδου, η Στεφανία Φιλιάδη, η Ιφιγένεια Στάικου, ο Παναγιώτης Αποστολόπουλος και η Ζωή Κατσάτου.

Λογότυπα

Δείτε επίσης
Disney XD
Disney Jr.

Παραπομπές

Εξωτερικοί σύνδεσμοι
Ιστοσελίδα του Disney Channel (Disney Now) 

Κατηγορία:Παιδικοί τηλεοπτικοί σταθμοί
Κατηγορία:Αμερικάνικοι τηλεοπτικοί σταθμοί
Κατηγορία:Δορυφορικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1983
Κατηγορία:The Walt Disney Company